ร้าน Tuna Ichiban ตั้งอยู่ใต้ตึกไอทีเอฟ ใกล้ๆแยกสีลม ถ้าจะมา BTS ให้ลงสถานีช่องนนทรี แล้วเดินย้อนมาหน่อย ไม่ไกลมาก การตกแต่งภายในร้านได้บรรยากาศแบบญี่ปุ่นดี อาหารสด สะอาด ถูกใจกับเมนูปลาดิบรวม ที่มีทั้ง แซลมอน ทูน่า ทูน่าขาว(แนะนำ) ปลาหมึก ซาบะ แล่มาชิ้นใหญ่ๆ ไม่มีกั๊ก กินได้เต็มปากเต็มคำ ที่ไม่อยากให้พลาดอีกอันคือซูชิหน้าไข่กุ้งที่ให้มาแบบไม่มีกั๊กอีกเหมือนกัน 